|  |  |
| --- | --- |
| **Tantárgy neve:****Ökológiai antropológia** **Ecological Anthropology** | **Tantárgy Neptun kódja: BTKVAN404****Tárgyfelelős intézet:** **ME BTK AFTI – KVAT**  |
| **Tantárgyelem:** kötelező  |
| **Tárgyfelelős:** Dr. Simon Zoltán, egyetemi adjunktus  |
| **Közreműködő oktató(k):** Dr. Molnár Ágnes, egyetemi adjunktus  |
| **Javasolt félév:** 2 | **Előfeltétel:**  |
| **Óraszám/hét:** heti: 2; féléves: 28 | **Számonkérés módja:** vizsgadolgozat  |
| **Kreditpont:** 2 | **Munkarend:** nappali  |
| **Tantárgy feladata és célja:** A 20. századi antropológiában, különösen a század 60-70-es éveitől kezdve egyre erősödött az a felismerés, hogy az egyes kultúrák nem vizsgálhatók természeti környezetüktől függetlenül, hanem csak azzal egységben. A kurzus során az ökológiai antropológia előzményeivel, természettudományos hátterével, elméleteivel foglalkozunk, kitekintve a hozzá közelálló társtudományokra is, be kívánjuk mutatnia hazai és nemzetközi kutatás legújabb eredményeit. A stúdium megismerteti továbbá a hallgatókat az ökológia antropológiai kutatás elméleti, módszertani, gyakorlati alapjaival. Az elméleti alapismeretekre alapozva a kurzus megismertet az ökológiai antropológia módszertani problematikájával, elhelyezi az embert és kultúráját a természeti tényezők rendszerében. A félév végén a Kárpát-medence tájhasználati rendszerei ökológiai antropológiai szemléletű kutatási lehetőségeit is bemutatjuk.**Fejlesztendő kompetenciák:*****tudás:*** Magas szinten ismeri a kulturális diverzitás regionális és kontinentális típusait, globális jellemzőit.Speciális ismeretekkel rendelkezik a komplex és hagyományos kultúrák hasonlóságairól és különbségeiről, érti azokat a főbb hazai, európai és globális társadalmi problémákat, amelyek meghatározzák a társadalomtudományi gondolkodás alaptendenciáit.Ismeri és érti a korábban megtanult idegen nyelvek szaknyelvi anyagát.Átlátja az antropológiai tudás gyakorlati alkalmazásának alapelveit, szakma specifikus praxisát és ennek etikai vonatkozásait a társadalmi döntéshozatali mechanizmusokban.***képesség:*** Képes eligazodni a társadalmi konfliktusok és problémák bonyolult rendszerében, antropológiai ismereteire építve aktívan be tud kapcsolódni a társadalom szocio-kulturális jelenségeinek, változási tendenciáinak, konfliktusainak feltárását célzó különböző szakterületeken megvalósuló munkálatokba.Képes minőségi és mennyiségi adatok önálló antropológiai terepmunka során szerzett felgyűjtésére, bemutatására, értékelésére, értelmezésére, és magyarázatára, illetve az eredmények közvetítésére más tudományterületek szakemberei számára.Képes a szakmai feladatok megoldása során az önálló elemzésre, értékelésre, a különböző következtetések szintetizálására, szakmai munkája során a leszűrt következtetések gyakorlati alkalmazására és interdiszciplináris együttműködést követelő döntések előkészítésére.***attitűd:*** Tudatosan vállalja a hazai, a regionális és a kontinentális kulturális, vallási, kisebbségi és a társadalmi sokszínűséggel kapcsolatos európai értékelveket.A társadalmi és kulturális másság eseteit a semleges kutatói pozícióból következő általános elvárásoknak megfelelően toleránsan és empatikusan kezeli.A kulturális antropológia nemzetközileg meghatározott kutatásetikai normáit betartja.A kulturális antropológia területén szerzett tudását és jártasságát önállóan, folyamatosan bővíti és mélyíti.Nyitott és elkötelezett a nemzetközi szakmai kapcsolatok ápolásának minden együttműködési formája iránt és kritikusan ítéli meg a társadalomtudományok nyitottságát és sokszínűségét korlátozni igyekvő tudományos, gyakorlati, jogi vagy politikai törekvéseket.***autonómia és felelősség:*** Önállóan, bátran és felelősségteljesen vesz részt kulturális antropológiai szakmai koncepciók kidolgozásában, megvitatásában és megvalósításában.Legjobb tudása szerint, elkötelezetten szolgálja és képviseli a kulturális antropológia szakmai érdekeit.Munkavégzési és társadalmi konfliktushelyzetekben önállóan és felelősen hozza meg döntéseit, következetesen képviselve a rábízottak érdekeit. |
| **Tantárgy tematikus leírása:** |
| ***Előadás:***1. Az ökológiai antropológia meghatározása(i) és helye a tudományok rendszerében 2. Az ember helye a természetben. 3. Állati és emberi: viselkedés, magatartás, kultúra. Biológiai és kulturális evolúció: hasonlóságok és különbségek. 4. Az ökológiai antropológia előzményei I.: környezeti determinizmus, Hérodotosztól Montesquieu-ig, Friedrich Ratzel és a német antropogeográfiai iskola, mai deterministák (Huntington) és kritikája (Ellen)5. Az ökológiai antropológia előzményei II.: környezeti posszibilizmus mint a determinizmus ellenhatása (Widal de la Blache és a francia emberföldrajz, Boas és a történeti partikularizmus, Otis Mason, Wissler, Kroeber és a kulturális areák, Forde és az anyagi önfenntartás problémája) és kritikája (Ellen, Vayda, Rappaport)6. Az ökológiai antropológia előzményei III.: kulturális ökológia (Steward és a multilineáris evolucionizmus, White és az energiafelhasználás növekedésén alapuló (unilineáris) evolució, a kulturális mag és a szociokulturális integráció szintjeinek problémája (Steward)) és kritikája (Vayda, Rappaport, Sárkány) 7. Az ökológiai antropológia előzményei IV.: a stewardi iskola hatása, a kulturális materialisták (Harris, Carneiro, Service, Sahlins munkássága) 8. Az ökológiai antropológia iskolái, elmélete és módszerei I.: rendszerökológia: természettudományi alapjai (Haeckel), az amerikai városszociológia (Chicago-i iskola), a neofunkcionalizmus, a rendszerökológia (Geertz, Vayda, Rappaport, Barth, Hardesty) fő kérdései, a rendszerökológia kitágítása: Gaia hipotézis (Lovelock)9. Az ökológiai antropológia iskolái, elmélete és módszerei II.: a rendszerökológia társadalmi alkalmazása: mélyökológia (Naess) és társadalomökológia (Mead, Bertalanffy) 10. Az ökológiai antropológia iskolái, elmélete és módszerei III.: a rendszerökológia kritikája (Ellen, Bennett, Friedman) és az erre való válaszok (Rappaport)11. Az ökológiai antropológia társ- és rokontudományai I.: etnoökológia: előfutárai (Sapir, Levy-Strauss), fő képviselői (Conklin, Berlin) és fő kérdései: ethnoscience és kognitív antropológia, etnotaxonómia, a klasszifikáció és a nyelv, az ethnoscience problémái (az adatközlők megválasztása és tudása). 12. Az ökológiai antropológia társ- és rokontudományai II.: az ökológiai szemlélet és az akcióantropológia (környezetvédő vagy tudós, szószóló vagy egy közülük) 13. Az ökológiai antropológia társ- és rokontudományai III.: történeti ökológia: történeti kérdések kutatása ökológiai antropológiai módszerekkel, ember-környezet kapcsolat a múltban (Meggers, Löfgren, Stocklund)14. Az ökológiai antropológia társ- és rokontudományai IV.: ökológiai és antropológia és történeti ökológia Magyarországon (Andrásfalvy, Gunda, Hofer, Ikvai, Kósa, Réfi Oszkó, R.Várkonyi, Viga és mások). |  |
| **Félévközi számonkérés módja és értékelése:**Félév végi vizsga: vizsgadolgozat Értékelés százalékos kimutatása: 80% - jeles, 70 – 79 % - jó, 60-69% - közepes, 50 – 59 % - elégséges, 50% - elégtelen A vizsga során értékelésre kerül a hallgatók térben – időben való tájékozódásának kompetenciája. Továbbá a vizsga értékeli, hogy a hallgatók milyen szinten tudják összefoglalni az ökológiai antropológia kutatás – és módszertani alapjait, illetve, hogy tudnak- e gyakorlati példát hozni az ökológiai szemléletű antropológiai kutatásokra vonatkozóan, hazai és nemzetközi példák alapján. Az értékelésbe beleszámít a hallgatók szaknyelvi - és fogalomhasználata, illetve kommunikációs képességük.  |
| **Kötelező irodalom:**Borsos Balázs 1994: Roy Rappaport és a kulturális ökológia. Liget 7 (6): 77-85.2001: Populáció – ökoszisztéma – niche. Az ökológia helye és szerepe az ökológiai antropológiában. In: Népi kultúra – népi társadalom 20. Budapest: Akadémiai, 9-36. Csányi Vilmos 1999: Az emberi természet. Humánetológia. Budapest: Vince. 9-38., 246-291. Lányi András 1999: Együttéléstan. A humánökológia a politikai filozófiában. Budapest: Liget, 41-71. Sárkány Mihály 1979: Kulturális ökológia. Távlatok és korlátok. Világosság 20 (8-9): 564- 569. Julian H. Steward 1997: A kulturális ökológia fogalma és módszerei. In Paul Bohanann – Mark Glazer szerk.: Mérföldkövek a kulturális antropológiában. Budapest: Panem,: 442-456. M.Q. Sutton – E. N. Anderson 2013: Introduction to Cultural Ecology. AltaMira Press Leslie A. White 1997: Az energia és a kultúra evolúciója. In: In Paul Bohanann – Mark Glazer szerk.: Mérföldkövek a kulturális antropológiában. Budapest: Panem, 461-486. **Ajánlott irodalom:**Leslie Paul Thiele 1995: Nature and freedom: A Heideggerian critique of biocentric and sociometric environmentalism. Environmental Ethics 17 (2): 171 – 190 Online megjelenés: <https://philpapers.org/rec/THINAF> (Letöltés dátuma: 2018. 06. 12. )R. Várkonyi Ágnes 1993: Történeti ökológia és a művelődés históriája. In R. Várkonyi Ágnes – Kósa László szerk.: Európa híres kertje Budapest: Orpheusz, 258-282. Viga Gyula 1989: Néhány megjegyzés a néprajz és a kulturális ökológia kapcsolatához. Herman Ottó Múzeum Közleményei 26:115-119.  |